[{"text_idx": "#000000", "text": "Ni kunlaboras kun multaj organizoj en kaj ekster la Esperanto-movado inter kiuj, krom niaj landaj kaj fakaj sekcioj, ni volas substreki kaj konatigi nian rolon en la jenaj partneradoj:"}, {"text_idx": "#000003", "text": "Internacia Ligo de Esperantistaj Instruistoj"}, {"text_idx": "#000004", "text": "Internacia Ligo de Esperantistaj Instruistoj (ILEI) estas la c\u0302efa kolektig\u0302ejo por instruistoj kaj edukistoj de Esperanto. ILEI estas alig\u0302inta faka asocio de Universala Esperanto-Asocio kaj g\u0302i havas sekciojn en pli ol 30 landoj kaj membrojn en pli ol 45. (Viziti retejon)"}, {"text_idx": "#000009", "text": "TEJO estas membro de FoJE kiel internacia neregistara organizo."}, {"text_idx": "#000011", "text": "TEJO regule partoprenas c\u0302iujare la plej grandan junularan kunvenon de FoJE: YO!Fest. G\u0302i alterne okazas en Strasburgo kune kun la Eu\u0306ropa Junulara Okazaj\u0302o (EJO, EYE en la angla) dum paraj jaroj ekde 2014 kaj en malsamaj okcidenteu\u0306ropaj urboj (Bruselo, Mastrih\u0302to) dum malparaj jaroj ekde 2011. Por pli da informoj pri la agado de TEJO dum EJO kaj YO!Fest, konsultu nian apartan retejon dedic\u0302ita al la agado dum la jaroj 2016 g\u0302is 2018."}, {"text_idx": "#000012", "text": "Internacia Kunordiga Renkontig\u0302o de Junularaj Organizoj"}, {"text_idx": "#000014", "text": "La c\u0302efaj celoj de IKRJO estas fortigi:"}, {"text_idx": "#000015", "text": "reprezentadon de la malsamaj voc\u0302oj de la junularaj organizoj,\nkunlaboradon inter junularaj organizoj je regionaj kaj tutmondaj niveloj,\nkunordigon de politikaj enmetoj por tutmonda junulara politiko."}, {"text_idx": "#000016", "text": "TEJO, en la oficperiodo 2014-2015, membras en la 7-organiza c\u0302efa plenuma organo de IKRJO (Task Force)."}, {"text_idx": "#000017", "text": "UNITED por Interkultura Agado estas eu\u0306ropa reto kontrau\u0306 naciismo, rasismo, fas\u0302ismo kaj apogas migrantojn kaj rifug\u0302intojn. Pli ol 560 organizaj\u0302oj el 48 eu\u0306ropaj landoj kunlaboras en UNITED, kaj inter ili estas TEJO. United estis fondita en 1992 (oficiale registrita kiel bonfara organizaj\u0302o sub nederlanda juro en 1993) kaj provizas forumon por aktiva solidareco kaj kunlaboro inter diversaj organizoj. (Viziti retejon)"}, {"text_idx": "#000018", "text": "TEJO aktive partoprenas eventojn de UNITED almenau\u0306 unu foje jare."}, {"text_idx": "#000019", "text": "UNOY Packonstruantoj (mallongigo de United Network of Young Peacebuilders (UNOY) en la angla au\u0306 Unuig\u0302inta Reto de Junaj Packonstruantoj en esperanto) estas reto de c\u0302irkau\u0306 80 junularaj organizoj en la tuta mondo kiuj laboras pri paco. G\u0302ia c\u0302efa celo estas lobiumado kaj kampanjado pri paco kaj kapabligo de junuloj pri temoj rilataj al packonstruado. TEJO ekpartoprenis en kelkaj kampanjoj de UNOY en 2015, sed g\u0302i ig\u0302is efektiva membro ekde aprilo 2018. (Viziti retejon)"}, {"text_idx": "#000020", "text": "Aktivuloj de TEJO povas partopreni kaj en eventoj de la reto mem kaj en alispecaj eventoj nome de UNOY."}, {"text_idx": "#000021", "text": "Erasmus+ estas la programo de Eu\u0306ropa Unio por subteni edukado, trejnado, junularo kaj sportoj en Eu\u0306ropo. G\u0302ia bug\u0302eto de \u20ac14.7 bilionoj donos eblecojn por pli ol 4 milionoj da eu\u0306ropanoj por studi, trejnig\u0302i, akiri spertojn kaj volontuli eksterlande. (Viziti retejon)."}, {"text_idx": "#000022", "text": "TEJO-aktivuloj dau\u0306re profitas de la programoj subvenciitaj kadre de Erasmus+."}, {"text_idx": "#000023", "text": "Fundita en 1949, en la Konsilio de Eu\u0306ropo membras 47 eu\u0306ropaj s\u0302tatoj (preskau\u0306 c\u0302iuj landoj en la eu\u0306ropa kontinento). G\u0302i havas similajn valorojn (demokration, homaj rajtoj, regado de la leg\u0302o) kun la Eu\u0306ropa Union (EU), kvankam g\u0302i ja estas aparta organizo. La Konsilio de Eu\u0306ropo laboras c\u0302efe pere de interregistraraj traktatoj, male de EU kies strukturo pli similas al tiu de federacio."}, {"text_idx": "#000024", "text": "Ekde 2020 TEJO profundigis sian kunlaboradon kun la KdE, precipe per organizado de projektoj financitaj kan kunorganizitaj de g\u0302i. Okazis ekzemple studsesio pri seksismo kaj lingvo (X-Lingvo) en septembro 2020 kaj studsesio pri klimato en Strasburgo estas planita por marto 2021 (Klimata Generacio) kaj unu trejnado pri intersekcieco kun SKEJ en Slovakio en marto 2021."}, {"text_idx": "#000025", "text": "C\u0302u vi s\u0302atus finance helpi agadon de TEJO? Jen la ebloj!\nKomisionoj estas malfermaj grupoj en kiuj aktivuloj povas labori pri samaj projektoj."}, {"text_idx": "#000026", "text": "C\u0302u vi s\u0302atus finance helpi agadon de TEJO? Jen la ebloj!"}, {"text_idx": "#000027", "text": "Komisionoj estas malfermaj grupoj en kiuj aktivuloj povas labori pri samaj projektoj."}, {"text_idx": "#000030", "text": "Jam tradicie la fonduso Partoprenu IJK-n pretas helpi al membroj de TEJO partopreni la..."}]